rejauldu/bengali-wikipedia huggingface dataset:
ক্রিস উইগিন্স কলম্বিয়া বিশ্ববিদ্যালয়ের ফলিত গণিতের একজন সহযোগী অধ্যাপক। ২০১০ সালে তিনি হ্যাকএনওয়াই সহ-প্রতিষ্ঠা করেন। এটি একটি অলাভজনক সংস্থা যেটি নিউ ইয়র্ক সিটির স্টার্টআপগুলির সাথে শিক্ষার্থীদের সংযুক্ত করা নিয়ে কাজ করে। ২০১৪ সাল থেকে, তিনি দ্য নিউ ইয়র্ক টাইমসের প্রধান ডেটা সায়েন্টিস্ট হিসেবে কাজ করছেন।   কর্মজীবন  ২০১৭ সালে, ক্রিস উইগিনস ম্যাথিউ এল. জোন্সের সঙ্গে মিলে কলম্বিয়া বিশ্ববিদ্যালয়ে "ডেটা: অতীত, বর্তমান ও ভবিষ্যৎ" নামে একটি নতুন কোর্স চালু করেন। এই কোর্সের পাঠ্যক্রম, লেকচার, ল্যাব ও অন্যান্য উপকরণ অনলাইনে সহজলভ্য।   উল্লেখযোগ্য রচনাগুলি   "আরাকনে: স্তন্যপায়ী প্রাণীর কোষীয় পরিবেশে জিন নিয়ন্ত্রণ নেটওয়ার্ক পুনর্গঠনের জন্য একটি অ্যালগরিদম"   পুরস্কার  ২০০৭ সালে, তিনি কলম্বিয়া বিশ্ববিদ্যালয়ে জানেট ও আর্মেন আভানেসিয়ানস ডাইভার্সিটি অ্যাওয়ার্ডে সম্মানিত হন।   গ্রন্থপঞ্জি         তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক
মোক্ষদাচরণ সামাধ্যায়ী (বঙ্গাব্দ: ১২৭৪-৮ অগ্রহায়ণ, ১৩৩১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব এবং একজন সুবক্তা। পরে রাজনীতি থেকে সরে এসে ত্রিবেণীতে সমাজ সংস্কারের কাজে ব্রতী হন। সাপ্তাহিক ভাস্কর পত্রিকার সম্পাদক ছিলেন। মোক্ষদাচরণ কাশীধামে বেদ অধ্যয়ন করে সামাধ্যায়ী উপাধি পান।  জন্ম এবং পারিবারিক পরিচয় তিনি ঢাকা জেলার পাইকপাড়ায় জন্মগ্রহণ করেন। তার পিতার নাম শামাচরণ খাসনবীশ এবং তার পিতা সন্ধ্যা পত্রিকার ম্যানেজার ছিলেন এবং অনেক গ্রন্থ প্রণয়ন করেছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৫৮৪,   তথ্যসূত্র   বিষয়শ্রেণী:১৮৭৪-এ জন্ম বিষয়শ্রেণী:অনুশীলন সমিতি বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ঢাকার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ঢাকা জেলার ব্যক্তি বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি রাজনীতিবিদ
জন ভিক্টর ভিক উইলসন (; জন্ম: ১৭ জানুয়ারি, ১৯২১ - মৃত্যু: ৫ জুন, ২০০৮) ম্যাল্টনের কাছাকাছি স্ক্যাম্পস্টোন এলাকার নর্থ রাইডিং ইয়র্কশায়ারে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও অধিনায়ক ছিলেন। retrieved 6 June 2008 বামহাতে ব্যাটিংয়ের পাশাপাশি মাঝে-মধ্যে দলের প্রয়োজনে ডানহাতে মিডিয়াম পেস বোলিংয়ে অগ্রসর হতেন তিনি। ১৯৪৬ থেকে ১৯৬৩ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম পেস বোলিং করতেন ভিক উইলসন। মাঝে-মধ্যে উইকেট রক্ষণে এগিয়ে আসতেন ও ব্যাটের কাছাকাছি এলাকায় প্রতিভাধর ফিল্ডার হিসেবে স্বীয় দক্ষতা প্রদর্শন করেছেন তিনি।   প্রথম-শ্রেণীর ক্রিকেট  ১৯৪৬ সালে ইয়র্কশায়ারের পক্ষে ভিক উইলসনের প্রথম-শ্রেণীর ইংরেজ কাউন্টি ক্রিকেটে অভিষেক ঘটে। প্রথম একাদশে অনিয়মিতভাবে খেলার সুযোগ পেতেন ভিক উইলসন। তবে, ১৯৫৮ সালে ইয়র্কশায়ারের উল্লেখযোগ্য খেলোয়াড় জনি ওয়ারডল, বব অ্যাপলইয়ার্ড ও ফ্রাঙ্ক লোসন চলে গেলে রনি বার্নেটের নেতৃত্বে নতুন একটি তরুণ দলের যাত্রা শুরু হয়।  রনি বার্নেটের অবসরগ্রহণের পর ১৯৬০ সালে ইয়র্কশায়ারের প্রথম পেশাদার কাউন্টি ক্রিকেট অধিনায়কের দায়িত্ব প্রদান করা হয় তাকে। ১৯৬০ ও ১৯৬২ সালে তার দল কাউন্টি চ্যাম্পিয়নশীপের শিরোপা জয় করে। ১৯৬২ সালে প্রথম-শ্রেণীর ক্রিকেট থেকে অবসর গ্রহণ করেন। ১৯৬৩ সালে ব্রায়ান ক্লোজ অধিনায়ক হিসেবে তার স্থলাভিষিক্ত হন।   আন্তর্জাতিক ক্রিকেট  ১৯৫৪-৫৫ মৌসুমে লেন হাটনের নেতৃত্বাধীন মেরিলেবোন ক্রিকেট ক্লাবের (এমসিসি) সদস্যরূপে অস্ট্রেলিয়া ও নিউজিল্যান্ড সফরের জন্য আকস্মিকভাবে মনোনয়ন লাভ করেন। তবে, ফাস্ট বোলিং উপযোগী অস্ট্রেলীয় পিচে তিনি স্বাচ্ছন্দ্যবোধ করতে পারেননি। ফলশ্রুতিতে সিরিজের কোন টেস্টেই তাকে প্রথম একাদশে রাখা হয়নি। ১৯৬২ ও ১৯৬৩ সালে নিজদেশে অনুষ্ঠিত খেলাগুলোয় এমসিসির পক্ষে খেলেছিলেন ভিক উইলসন।   ব্যক্তিগতজীবন  ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৬১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ভিক উইলসন।  ৫ জুন, ২০০৮ তারিখে ম্যাল্টনের ইয়েডিংহামের নিজ গৃহে ৮৭ বছর বয়সে ভিক উইলসনের দেহাবসান ঘটে।Vic Wilson dies aged 87 from CricInfo retrieved 6 June 2008   তথ্যসূত্র    বহিঃসংযোগ       টেলিগ্রাফে ভিক উইলসনের শোকসংবাদ প্রকাশ  বিষয়শ্রেণী:১৯২১-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:ইয়র্কশায়ার ক্রিকেট অধিনায়ক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:লিঙ্কনশায়ারের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:টি. এন. পিয়ার্স একাদশের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
৯ম ফার ইস্টার্ন গেমস জাপানের টোকিওতে দ্বিতীয় বারেরমত মে ১৯৩০ সালে অনুষ্ঠিত হয়।   অংশগ্রহণকারী      চীন     ক্রীড়াসমূহ    20px অ্যাথলেটিক্স  20px বেসবল  20px বাস্কেটবল  20px ফুটবল  20px সাঁতার  20px টেনিস  20px ভলিবল   পদকHistory of the Far Eastern Athletic Association  La84foundation.org   # দেশ    মোট ১  ১+Far Eastern Championship Games Hoopedia.nba.com?১+Ninth Far Eastern Games 1930 (Tokyo) Rsssf.com? ২   চীন১+??? ৩ ?২+??   তথ্যসূত্র    বহিঃসংযোগ   Fpok.upi.edu  ১৯৩০ বিষয়শ্রেণী:স্বাগতিক জাপানে আন্তর্জাতিক ক্রীড়া প্রতিযোগিতা
এমদাদুল হক ভূঁইয়া বাংলাদেশ আওয়ামী লীগের রাজনীতিবিদ এবং নারায়ণগঞ্জ-২ আসনের সাবেক সাংসদ। তিনি জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়ে ছিলেন।   জন্ম ও প্রাথমিক জীবন  এমদাদুল হক ভূঁইয়া নারায়ণগঞ্জ জেলার আড়াইহাজার উপজেলায় জন্মগ্রহণ করেন।   রাজনৈতিক ও কর্মজীবন  ভূঁইয়া বাংলাদেশ আওয়ামী লীগের প্রার্থী হিসেবে নারায়ণগঞ্জ-২ (আড়াইহাজার) আসন থেকে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়ে ছিলেন। ১৯৯১ ও ২০০৮ সালের জাতীয় নির্বাচনে স্বতন্ত্র প্রার্থী হয়ে এবং ২০০১ সালের নির্বাচনে বাংলাদেশ আওয়ামী লীগের হয়ে নির্বাচন করলেও পরাজিত হন তিনি।   আরও দেখুন    সপ্তম জাতীয় সংসদ সদস্যদের তালিকা   তথ্যসূত্র    বহিঃসংযোগ    সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ  বিষয়শ্রেণী:জীবিত ব্যক্তি বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নারায়ণগঞ্জ জেলার ব্যক্তি
দস্তরখান (পারসো-আরবি বর্ণমালা: دسترخوان, ,   , , ,   , ) মধ্য এশিয়া, দক্ষিণ এশিয়া এবং ক্যারিবিয়ান জুড়ে ব্যবহৃত নাম হল ঐতিহ্যবাহী স্থান যেখানে খাবার খাওয়া হয়।Ken Albala. Food Cultures of the World Encyclopedia: Four Volumes ABC-CLIO, 25 mei 2011  p 49Suad Joseph, Afsāna Naǧmābādī. Encyclopedia of Women & Islamic Cultures: Family, Body, Sexuality And Health, Volume 3 BRILL, 2003  p 285Glenn Randall Mack, Asele Surina. Food Culture in Russia and Central Asia Greenwood Publishing Group, 1 jan. 2005  p 39 শব্দটি টেবিলক্লথকে নির্দেশ করতে পারে যা মাটি, মেঝে বা টেবিলে ছড়িয়ে রয়েছে এবং খাবারের জন্য একটি স্যানিটারি পৃষ্ঠ হিসাবে ব্যবহৃত হয়, তবে এটি সম্পূর্ণ খাবারের সেটিং বোঝাতে আরও বিস্তৃতভাবে ব্যবহৃত হয়। মুঘল ভারতীয় রান্নার বই দস্তরখওয়ান-ই-আওয়াধ, যা লখনউয়ের আওয়াধি খাবারের বিবরণ দেয়, দস্তরখোয়ানের গুরুত্বের উপর জোর দেয়।  দস্তরখওয়ান একটি তুর্কি শব্দ যার অর্থ "টেবিলক্লথ"।Ken Albala. Food Cultures of the World Encyclopedia: Four Volumes ABC-CLIO, 25 mei 2011 ISBN 978-0313376276 p 49Glenn Randall Mack, Asele Surina. Food Culture in Russia and Central Asia Greenwood Publishing Group, 1 jan. 2005 ISBN 978-0313327735 p 39 এটি দক্ষিণ-মধ্য এশীয় অঞ্চলের অন্যান্য অনেক ভাষায় ব্যবহৃত হয় যেমন বেলুচি, বাংলা, উর্দু, সিন্ধি, হিন্দি, কিরগিজ, কাজাখ, উজবেক, তুর্কমেন, দারি, পশতু এবং নেপালি।   আরও দেখুন      ক্যারিবিয়ান রন্ধনপ্রণালী   তথ্যসূত্র   বিষয়শ্রেণী:উজবেক রন্ধনশৈলী বিষয়শ্রেণী:কিরঘিজ রন্ধনশৈলী বিষয়শ্রেণী:কাজাখিস্তানি রন্ধনশৈলী বিষয়শ্রেণী:আফগানি রন্ধনশৈলী বিষয়শ্রেণী:তাজিক রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:মৌরিশিয় রন্ধনশৈলী বিষয়শ্রেণী:পরিবেশন ও ভোজন রীতি
গুলসেন আক্তাস (জন্ম ১৯৫৭) একজন তুর্কি শিক্ষাবিদ এবং কুর্দি বংশোদ্ভূত নারী সমাজকর্মী। বার্লিনের শোনবার্গে বসবাস করেন। তিনি জার্মানিতে অভিবাসী মহিলাদের নানা সেবা প্রদানের করেন। তিনি ২০০৯ সালে "কসমোপলিটা" এবং ২০১১ সালে "অর্ডার অফ মেরিট অফ বার্লিন" পুরস্কারে ভূষিত হন।   প্রাথমিক জীবন  গুলসেন আকতাস ১৯৫৭ সালে তুরস্কের পূর্ব আনাতোলিয়া অঞ্চলের টুনসেলিতে জন্মগ্রহণ করেন। তিনি কুর্দি আলেভি বংশোদ্ভূত।  তার বাবা খুব অল্প বয়সে মারা যান। তার মা নিজের সন্তানদের ছাড়াই জার্মানিতে গ্যাস্টারবিটার হিসেবে কাজ করার জন্য চলে আসেন। তুরস্কে তার চার মেয়ের ভরণপোষণের জন্য তিনি বছরের পর বছর ধরে একটি কারখানায় কাজ করেছেন। গুলসেন আকতাস তুরস্কে তার আত্মীয়দের সাথে বড় হয়েছেন।তিনি সানলিউরফার উচ্চ বিদ্যালয় থেকে স্নাতক ডিগ্রি অর্জন করেন এবং দিয়ারবাকির প্রদেশের প্রাথমিক বিদ্যালয়ের শিক্ষিকা হিসেবে চাকরি শুরু করেন।  ২১ বছর বয়সে, গুলসেন আক্তাস তার মায়ের সাথে জার্মানিতে যান। প্রথমে ফ্রাঙ্কফুর্ট আম মেইন এবং পরে বার্লিন থেকে তিনি রাষ্ট্রবিজ্ঞানে ডিগ্রি অর্জন করেন।   কর্মজীবন  স্নাতক শেষ করার পর, তিনি বার্লিনের প্রথম নারী আশ্রয়কেন্দ্রগুলির একটিতে কাজ করেন এবং বিভিন্ন অভিবাসী এবং নারী প্রকল্পে কাজ করেন। ২০০৪ সালে, তিনি শোনবার্গের নিউমার্ক প্রাথমিক বিদ্যালয়ের বিভিন্ন বংশোদ্ভূত ছাত্র এবং অভিভাবকদের তত্ত্বাবধান এবং পরামর্শ দেবার দায়িত্ব পালন করেন। তিনি সেনবার্গের নিউমার্ক অঞ্চলে বসবাস করেন। তিনি আর্মেনিয়ান, তুর্কি, কুর্দি, বসনিয়ান এবং আরব নারী, মা ও মেয়েদের জন্য একটি নারী নেটওয়ার্ক প্রতিষ্ঠা করেছিলেন।  ২০০৭ সাল থেকে, তিনি "হুজুর" (শান্তি, প্রশান্তির জন্য তুর্কি) পরিচালনা করছেন, যা প্রবীণ নাগরিকদের জন্য একটি সেবা প্রদান কেন্দ্র।প্রথম প্রজন্মের অভিবাসী অর্থাৎ বয়স্ক অভিবাসীরা প্রায়ই এ কেন্দ্র থেকে সুযোগ-সুবিধা গ্রহণ করেন। এই কেন্দ্রটি সকল বয়সের বিভিন্ন জাতিগত গোষ্ঠীর মধ্যে আন্তঃসাংস্কৃতিক সংলাপ প্রচার করে। উপরন্তু, শিক্ষা এবং অবসর কার্যক্রমের মাধ্যমে একীকরণের আয়োজন করা হয়। অন্যান্য সেবাগুলির মধ্যে রয়েছে সাক্ষরতা ক্লাস, একটি গায়কদল, টিয়ারগার্টেনে নর্ডিক হাঁটা এবং সিনিয়র কারাওকে । জার্মানির ইতিহাস বিষয়ের উপর জানানো ও একটি জনপ্রিয় সেবা।}}   পুরস্কার  বিভিন্ন জাতিগত গোষ্ঠীর অভিবাসীদের সাথে সম্পর্কিত তার প্রকল্পগুলির জন্য তিনি ২০০৯ সালের "কসমোপলিটা" পুরস্কারে ভূষিত হন।  ৩০ সেপ্টেম্বর ২০১১-এ, বার্লিনের গভর্নিং মেয়র ক্লাউস ওয়াওয়ারিট তাকে বার্লিনের অর্ডার অফ মেরিট ()প্রদান করেন।   তথ্যসূত্র   বিষয়শ্রেণী:কুর্দি বংশোদ্ভূত জার্মান ব্যক্তি বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:উদ্ধৃতি শৈলীতে তুর্কি ভাষার উৎস (tr) বিষয়শ্রেণী:উদ্ধৃতি শৈলীতে জার্মান ভাষার উৎস (de) বিষয়শ্রেণী:অপর্যালোচিত অনুবাদসহ পাতা
thumb|right|300px|নাগাল্যান্ডের জেলাসমূহের মানচিত্র নাগাল্যান্ড (), ভারতবর্ষ এর উত্তর পূর্বাঞ্চলএর একটি রাজ্য। নাগাল্যান্ডে মোট ১২ টি জেলা আছে।  প্রশাসন জেলাসমূ্হ প্রশাসনিক বিষয়ের প্রধান হলেন জেলা দণ্ডাধিকারী অথবা জেলা উপায়ুক্ত। রাজ্যটির বিভিন্ন সরকারি বিভাগ জেলা দণ্ডাধিকারী অথবা জেলা উপায়ুক্তকে জেলাটি সূচারুরূপে পরিচালনা করতে সহায়তা করে।  জেলাটির পুলিস সম্বন্ধীয় শাখা পুলিস অধীক্ষক (Superintendent of Police) পরিচালনা করেন।  ইতিহাস প্রথমে নাগাল্যান্ডে আটটি জেলা ছিল। কিছুদিন পূর্বে তিনটি নতুন জেলা সৃষ্টি করা হয়েছে। সেইকয়টি হল: কিফিরে জেলা (Kiphire district), লংলেং জেলা (Longleng district) ও পেরেন জেলা (Peren district)।  জেলাসমূ্হ নাগাল্যান্ডের  ১২টি জেলার নাম হল:   ডিমাপুর জেলা  কিফিরে জেলা  কোহিমা জেলা  লংলেং জেলা  মোককচাং জেলা  মন জেলা  পেরেন জেলা  ফেক জেলা   টুয়েনসাং জেলা  ওখা জেলা  জুনহেবটো জেলা  নোকলাক জেলা  তথ্যসূত্র  বহিঃসংযোগ Indian government list  বিষয়শ্রেণী:নাগাল্যান্ডের জেলা বিষয়শ্রেণী:উত্তর-পূর্ব ভারত বিষয়শ্রেণী:ভারতের জেলাসমূহের তালিকা
জোয়ানা মাদুকা (জন্ম ৬ মে ১৯৪১) একজন নাইজেরীয় প্রকৌশলী। তিনি প্রথম মহিলা হিসেবে ১৯৭৪ সালে নাইজেরিয়ার ইঞ্জিনিয়ারিং রেগুলেশন কাউন্সিলের (কোরেন) কোন পদ লাভ করেন। তিনি ইলেকট্রিক্যাল ইঞ্জিনিয়ার্স ইনস্টিটিউশন, নাইজেরিয়ান সোসাইটি অফ ইঞ্জিনিয়ার্স এবং নাইজেরিয়ান ইঞ্জিনিয়ারিং অফ ইঞ্জিনিয়ারিংয়ের ফেলো । তিনি ১৯৮৭ সালে নাইজেরীয় বিজ্ঞান প্রযুক্তি ইনস্টিটিউট এবং ১৯৮৮ সালে ইয়াবা কলেজ অফ টেকনোলজির সম্মানিত ফেলো হন। তিনি ২০০৮ সালে অর্ডার অফ দা ফেডারেল রিপাবলিকের সদস্য হিসাবে সম্মানিত হন। তিনি কোরেনের প্রথম মহিলা প্রেসিডেন্ট।   প্রাথমিক জীবন এবং শিক্ষা  মাদুকা ১৯৪৯ সালের ৬ই মে ওসুন রাজ্যের ইলেশায় জন্মগ্রহণ করেন। তিনি মিঃ ড্যানিয়েল দাদা এবং ওলুফুনমিলিয়ো লেইঙ্কার প্রথম সন্তান। তিনি তার প্রাথমিক শিক্ষালাভের জন্য ওটাপেট মেথোডিস্ট বিদ্যালয়ে যান। তিনি মেথডিস্ট বালিকা বিদ্যালয়ে পড়াশুনা করেন ও পরে ১৯৫৫ সালে কুইনস বিদ্যালয়ে ভর্তি হন। তিনি ১৯৬৫ সালে আইএফই বিশ্ববিদ্যালয় থেকে ফলিত পদার্থবিজ্ঞানে বিএসসি অর্জন করেন। তিনি ১৯৬৯ সালে ট্রিনিটি কলেজ ডাবলিন থেকে এম.এস.সি. ইন ইঞ্জিনিয়ারিং ডিগ্রি লাভ করেন। ১৯৬৬ সালে, মাদুকা ইনস্টিটিউশন অফ ইলেকট্রিক্যাল ইঞ্জিনিয়ার্স স্নাতক পরীক্ষায় অংশ নেন এবং পাস করেন।   পেশা  মাদুকা ১৯৬৫ সালে ইবাদানে ওয়েস্টার্ন নাইজেরিয়া টেলিভিশনের (ডাব্লুএনটিভি) স্নাতক সহকারী প্রকৌশলী হিসাবে কাজ শুরু করেন। তিনি ১৯৬৫ থেকে ১৯৬৬ সাল পর্যন্ত ইবাদানের পশ্চিম নাইজেরিয়া ব্রডকাস্টিং কর্পোরেশনের প্রকৌশল বিভাগে স্নাতক শিক্ষানবিশ ছিলেন। ১৯৬৬ থেকে ১৯৭০ সাল পর্যন্ত তিনি আইএফই বিশ্ববিদ্যালয়ের ফলিত পদার্থবিজ্ঞান বিভাগের প্রভাষক ছিলেন। তিনি ১৯৭০ সালে লেককম অ্যাসোসিয়েটসে যোগ দেন এবং ১৯৭৫ সালে তিনি সেখানে প্রধান অংশীদার হন।  ১৯৯৩ সালে, মাদুকা ফ্রেন্ডস অফ দ্য এনভাইরোমেন্ট প্রতিষ্ঠা করেন, এটি পুনর্নবীকরণযোগ্য শক্তির উন্নতি, বর্জ্য পরিচালনা এবং মহিলাদের ক্ষমতায়নের নিয়ে কাজ করে। তিনি নাইজেরিয়ার পেশাদার মহিলা প্রকৌশলী সংস্থা (এপডব্লিউএন) প্রতিষ্ঠা করেন।  বিদ্যুৎ খাতের উন্নতি নিশ্চিত করতে এবং অংশীদারদের স্বার্থ রক্ষার জন্য, ২০১৪ সালে লাগোস চেম্বার অফ কমার্স অ্যান্ড ইন্ডাস্ট্রি দ্বারা প্রতিষ্ঠিত পাওয়ার সেক্টর গ্রুপের সভাপতি ছিলেন মদুকা।  ২৩ জুন ২০১৬ সালে তিনি নাইজেরিয়ান ইঞ্জিনিয়ারিং একাডেমির নবম প্রেসিডেন্ট এবং প্রথম মহিলা প্রেসিডেন্ট হন।  তিনি ইজেশা সোসাইটির বর্তমান প্রেসিডেন্ট।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:নাইজেরীয় প্রকৌশলী বিষয়শ্রেণী:ওবাফেমি আওলোভো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী বিষয়শ্রেণী:অর্ডার অফ দা ফেডারেল রিপাবলিকের সদস্য
ডেকিন () একটি দশ কার্বন বিশিষ্ট অসম্পৃক্ত হাইড্রোকার্বন। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত; কিন্তু কার্বন-কার্বন দ্বিবন্ধনের মাধ্যমে যুক্ত। ডেকিনের রাসায়নিক সংকেতঃ C10H20 ।   নামকরণ  অজৈব রসায়নের নামকরণের আন্তর্জাতিক সংস্থা আইইউপিএসি অনুসারে ডেকিনের নামকরণ করা হয়েছে। এখানে গ্রীক শব্দ "ডেকা" দ্বারা যৌগে "দশ কার্বনের উপস্থিতি" বোঝানো হয়েছে।  ডেকিনের রাসায়নিক সংকেতঃ C10H20  ডেকিনের গাঠনিক সংকেতঃ CH2=CH-CH2- CH2- CH2- CH2- CH2- CH2- CH2-CH3   ভৌত ধর্ম   অসম্পৃক্ত হাইড্রোকার্বন;  পানিতে অদ্রবনীয়।   আরও পড়ুন   মিথেন  ইথেন  প্রোপেন  ডেকেন  পেন্টেন  ডেকানল  ডেকানয়িক এসিড  ডেকান্যাল  ডেকানোন   তথ্যসূত্র   বহিঃসংযোগ    বিষয়শ্রেণী:জৈব যৌগ বিষয়শ্রেণী:অ্যালকিন
মিকায়লা শ্যাফ্রাথ (জন্ম: ৬ই ডিসেম্বর ১৯৭০) একজন জার্মান টেলিভিশন অভিনেত্রী এবং প্রাক্তন পর্নোগ্রাফিক অভিনেত্রী।  একজন প্রাক্তন নার্স, তিনি একটি জার্মান প্রাপ্তবয়স্ক ম্যাগাজিন কোপ-এর জন্য নগ্ন পোজ দেওয়ার পরে প্রাপ্তবয়স্ক চলচ্চিত্র শিল্পে শুরু করেছিলেন।  তিনি তার কর্মজীবনে জিনা ওয়াইল্ড মঞ্চের নামে পর্নোগ্রাফিক অভিনেত্রী হিসেবে আন্তর্জাতিক খ্যাতি অর্জন করেছিলেন। তিনি ১৯৯৯ সালে সেরা নতুন স্টারলেট এবং ২০০০ সালে সেরা জার্মান অভিনেত্রীর জন্য দু'টি ভেনাস পুরস্কার জিতেছিলেন।     তথ্যসূত্র    বহিঃসংযোগ              বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পর্নোগ্রাফিক চলচ্চিত্র অভিনেত্রী বিষয়শ্রেণী:জার্মান সেবিকা
ডঃ সৌরভ সুমন একজন ভারতীয় কৃষি গবেষক যিনি নারী শক্তি পুরস্কারে ভূষিত হয়েছেন। বিহারে নারীর ক্ষমতায়নের জন্য কাজ করে এমন একটি এনজিও-কে তিনি নেতৃত্ব দেন। সুমন মহিষাসুর শহীদ দিবস উদযাপনের আয়োজনেও জড়িত ছিলেন।   জীবন  সুমন বিহারের একটি কুশওয়াহা (কোয়েরি) পরিবারে জন্মগ্রহণ করেছিলেন, কিন্তু তিনি একটি দলিত পরিবারে বড় হয়ে ওঠেন। ১৯৮০ সালে তাঁর বাবা কামেশ্বর সিং মাহাতোকে একটি হত্যার অভিযোগে গ্রেপ্তার করা হয় এবং মৃত্যুদণ্ড দেওয়া হয়। পরে এই দণ্ড লঘু করা হয়েছিল।  তিনি আলিগড় মুসলিম বিশ্ববিদ্যালয়ে পড়াশোনা করেন। সেখানে তিনি কৃষি বিজ্ঞান নিয়ে পড়াশোনা করেছেন, পরে তিনি সমাজসেবামূলক কাজে জড়িত হওয়ার সিদ্ধান্ত নেন।  সুমন বিহার সেবা সংস্থান নামে একটি এনজিও-এর সচিব হন। এই সংস্থাটি নওয়াদা শহরের চারপাশের বিভ্রান্তির ওপর তাদের কাজকে কেন্দ্রীভূত করে, তবে বিহারেও তাদের কাজের আগ্রহ রয়েছে। সুমনের নেতৃত্বে বিহার সেবা সংস্থান মহিলাদের জন্য তথ্য প্রযুক্তি এবং মোবাইল ফোনের উপর পাঠ্যক্রম আয়োজন করে এবং সুমন নিজে ভারতীয় মহাকাশ গবেষণা সংস্থার (ইসরো) জন্য কৃষি গবেষণায় মহিলাদের অংশগ্রহণের ব্যবস্থা করেন।  তিনি মহিষাসুর শহীদ দিবস উদযাপনের আয়োজনে জড়িত ছিলেন। এটি একটি বিতর্কিত উদযাপন।  ২০১৬ সালে, নতুন দিল্লিতে, সুমনকে ভারতের সর্বোচ্চ বেসামরিক নারী পুরস্কার, নারী শক্তি পুরস্কারে ভূষিত করা হয়। রাষ্ট্রপতি ভবনে রাষ্ট্রপতি প্রণব মুখার্জি এই পুরস্কার প্রদান করেন। নারী ও শিশু উন্নয়ন মন্ত্রণালয় এই অনুষ্ঠানের আয়োজন করেছিল এবং প্রধানমন্ত্রী নরেন্দ্র মোদীর পাশাপাশি তৎকালীন নারী ও শিশু উন্নয়ন মন্ত্রী মানেকা গান্ধীও উপস্থিত ছিলেন।  ২০১৮ সালে, লোকান আরজেডি নেতা কৈলাস পাসোয়ানের হত্যাকারী ব্যক্তিরা বয়ান দিয়ে সুমনকে অভিযুক্ত করে বলে যে হত্যার জন্য সুমন অর্থ প্রদান করেছেন। কোন প্রমাণ উল্লেখ করা হয়নি। সুমন আদালতে আত্মসমর্পণ করে উল্লেখ করেন যে তাঁকে জড়িয়ে দেওয়া হয়েছে এবং পাসোয়ানকে হত্যা করার জন্য তিনি এই লোকদের জমি এবং টাকা দেননি।   তথ্যসূত্র   বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নওয়াদা জেলার ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:জীবিত ব্যক্তি
ভার্জিন কোলা একটি কার্বনেটেড কোলা কোমল পানীয়, যা ১৯৯৪ সালে চালু হয়েছিল।   ইতিহাস  ভার্জিন কোলা ১৯৯০-এর দশকের গোড়ার দিকে কট নামের এক মার্কিন - কানাডীয় কোম্পানির সাথে একত্রে প্রতিষ্ঠিত হয়েছিল যেটি নিজস্ব-লেবেল পানীয় বোতলজাতকরণে বিশেষজ্ঞ। কট একটি বড় আন্তর্জাতিক ব্র্যান্ড খুঁজছিলেন যা বিশ্বব্যাপী বিস্তৃত হতে পারে। ভার্জিন গ্রুপের প্রতিষ্ঠাতা, রিচার্ড ব্র্যানসন ভার্জিন নামকে আরও প্রশস্ত করতে এবং কোকা-কোলা এবং পেপসি মার্কার সাথে প্রতিদ্বন্দ্বিতা করতে চেয়েছিলেন।  ভার্জিন কোলা তার প্রথম বছরের মধ্যেই আন্তর্জাতিকভাবে প্রতিষ্ঠিত হতে শুরু করে। যুক্তরাজ্য প্রথমে ভার্জিন আটলান্টিক ফ্লাইটে, ভার্জিন ট্রেনে অন-বোর্ড শপ এবং ভার্জিন সিনেমাতেও পানীয়টি পরিবেশন করে। যুক্তরাজ্যের থিম পার্কের গালিভারস কিংডম চেইনও পোস্ট-মিক্স ভার্জিন কোলা বিক্রি করে। এর ফলে ভার্জিন কোলা ১৯৯৪ সালে ব্রিটিশ সুপারমার্কেট খুচরা বিক্রেতা টেস্কোর সাথে একটি বিতরণ চুক্তিতে সম্মত হয়।  ১৯৯৬ সাল থেকে, ৫০০ মিলি বোতলগুলি "দ্য পামি" হিসাবে বিপণন করা হয়েছিল, কারণ তাদের বক্ররেখাগুলি পামেলা অ্যান্ডারসনের অনুরূপ নকশা করা হয়েছিল যিনি সেই সময়ে যুক্তরাজ্যে জনপ্রিয়তার শীর্ষে ছিলেন।  এটি ফ্রান্স, বেলজিয়াম এবং দক্ষিণ আফ্রিকায়ও চালু হয়।   আরো দেখুন    বিলুপ্ত ভোক্তা মার্কার তালিকা  তথ্যসূত্র   বহিঃসংযোগ    ভার্জিন ড্রিংকস  বিষয়শ্রেণী:১৯৯৪-এ প্রবর্তিত পণ্য বিষয়শ্রেণী:ভার্জিন গ্রুপ বিষয়শ্রেণী:কোলা মার্কা বিষয়শ্রেণী:২০০৭-এ ইংল্যান্ডে প্রতিষ্ঠিত বিষয়শ্রেণী:২০১২-এ ইংল্যান্ডে বিলুপ্ত বিষয়শ্রেণী:১৯৯৪-এ প্রতিষ্ঠিত কানাডীয় কোম্পানি বিষয়শ্রেণী:১৯৯৪-এ প্রতিষ্ঠিত খাদ্য ও পানীয় কোম্পানি বিষয়শ্রেণী:কানাডার পানীয় কোম্পানি
, যেটি ম্যাডাম ব্ল্যাক রোজ নামেও পরিচিত, একটি ১৯৭৮ সালের জাপানি নিক্কাতসুর রোমান পর্নো ধারার চলচ্চিত্র। এটি পরিচালনা করেছেন শোগোরো নিশিমুরা এবং এতে অভিনয় করেছেন নাওমি তানি। সারসংক্ষেপ সাওরি হলেন নপুংসক কোসাকুর ধনী, অবিশ্বস্ত স্ত্রী। বিদেশ ভ্রমণ থেকে ফিরে আসার পর, কোসাকুর সহকারী সুমুরা তার সাথে দেখা করে এবং সাওরিকে একটি অ্যাপার্টমেন্টে নিয়ে যায়। সেখানে সুমুরা তাকে ধর্ষণ করে এবং তাকে বিভিন্ন যৌন নির্যাতন করে। ফটো-সাংবাদিক তায়ামা সেই ছবিগুলো তুলেন। তার স্বামী কোসাকু ছবিগুলি ব্যবহার করে সাওরিকে পারিবারিক সম্পত্তির নিয়ন্ত্রণ দেওয়ার জন্য  জোর করে। সাওরিকে তার প্রাসাদে ফিরিয়ে দেওয়া হয়, কিন্তু ভূগর্ভস্থ তলার একটি খাঁচায় রাখা হয় যেখানে সুমুরা তাকে নিয়মিত নির্যাতনের শিকার করে। ধর্ষণ ছাড়াও, সাওরি যে অন্যান্য অপমান সহ্য করেন তার মধ্যে রয়েছে স্তন বন্ধন, এনিমা এবং মুরগির ডিম তার যোনিতে প্রবেশ করানো।  কোসাকু স্ট্রোকে মারা যাওয়ার পর, সাওরি বুঝতে পারে যে সে সুমুরার ধর্ষণ  উপভোগ করেছে। অভিনয়ে  নাওমি তানি – সাওরি নামবারা  হারুকা তাজিমা – আইকো সাগারা  কেইজিরো শিগা – হিদেও সুমুরা  মামি ইউকি – মিৎসুকো সুমুরা  তেস্‌শো ফুরুকাওয়া (তেত্‌সুয়াকি ফুরুকাওয়া) – হিরোয়ুকি তায়ামা প্রাপ্যতা ১ এপ্রিল, ১৯৭৮ সালে লেডি ব্ল্যাক রোজ জাপানে প্রেক্ষাগৃহে মুক্তি পায়।  ১৯৮৩ সালের ১৬ আগস্ট চলচ্চিত্রটি জাপানে ভিএইচএস ফরম্যাটে মুক্তি পায় ১৬ আগস্ট, এবং ১৯৯৫ সালের ১০ মার্ব পুনরায় মুক্তি পায়। ওনিরোকু দানের উপন্যাস অবলম্বনে তৈরি এই কাহিনি পরবর্তীতে একটি ভি-সিনেমা রূপে আবার নির্মিত হয়, যা ১৯৯৯ সালের ১৫ অক্টোবর মুক্তি পায়। গ্রন্থপঞ্জি  ইংরেজি          জাপানি            তথ্যসূত্র   বিষয়শ্রেণী:জাপানি পর্নোগ্রাফিক চলচ্চিত্র বিষয়শ্রেণী:১৯৭৮-এর চলচ্চিত্র বিষয়শ্রেণী:পিংক চলচ্চিত্র
থাম্ব|288x288px|কোনো অরবিটালে ইলেকট্রন প্রবেশের ক্ষেত্রে আউফবাউ নীতি অনুসরণ আউফবাউ নীতি কোনো পরমাণু বা আয়নের ইলেকট্রনের বিন্যাস বা কনফিগারেশন নির্ধারণে ব্যবহৃত হয়। এটি 3d ও 4s অরবিটালদ্বয়ের ইলেকট্রন ধারণক্ষমতার ধারাবাহিকতা প্রকাশ করে। আউফবাউ (aufbau) একটি জার্মান শব্দ, যার অর্থ নির্মাণ করা বা উপরে যাওয়া। এ নীতি হলো:  "কোনো পরমাণুর ইলেক্ট্রনসমূহ তাদের শক্তির উচ্চক্রম অনুসারে প্রবেশ করবে। " হাজারী, সরোজ কান্তি সিংহ এবং নাগ, হারাধন ২০১৯. রসায়ন প্রথম পত্র: একাদশ ও দ্বাদশ শ্রেণি. (চতুর্থ সংস্করণ). হাসান বুক হাউস, ঢাকা.   ব্যাখ্যা  নীতি অনুযায়ী,  দুটি অরবিটালের মধ্যে কোনটির শক্তি কম বা বেশি, তা অরবিটালদ্বয়ের প্রধান কোয়ান্টাম সংখ্যা ও সহকারী কোয়ান্টাম সংখ্যা দ্বারা নির্ণীত হয়।  প্রধান কোয়ান্টাম সংখ্যা (n) ও সহকারী কোয়ান্টাম সংখ্যা (l) এর যোগফল (n+l) এর মাধ্যমে কোনো অরবিটালের শক্তি নির্ণয় করা হয়।  যেমন: 3d ও 4s অরবিটালের মধ্যে – 3d এর জন্য n=3 এবং l=2 সুতরাং n+l = 3+2=5 4s এর জন্য n=4 এবং l=0 সুতরাং n+l = 4+0=4  4s অরবিটালের শক্তি কম। সুতরাং 4s অরবিটালে আগে ইলেকট্রন প্রবেশ করবে,পরে 3d অরটিলে ইলেকট্রন প্রবেশ করবে।  1s < 2s < 2p < 3s < 3p < 4s < 3d < 4p < 5s < 4d < 5p < 6s < 4f < 5d < 6p < 7s  তবে d এবং f উপস্তরের বিন্যাস একটু ভিন্ন রকমের।  যদি d উপস্তর পূর্ণ বা অর্ধ পূর্ণ হওয়ার জন্য ১টি ইলেকট্রন কম থাকে অর্থাৎ ৯টি বা ৪টি ইলেকট্রন থাকে, তাহলে পরবর্তী উপস্তর থেকে একটি ইলেকট্রন d উপস্তরে স্থানান্তরিত হয় । উদাহরণ: ক্রোমিয়াম Cr(24), তামা Cu(29), মলিবডেনাম Mo (42), রূপা Ag (47) এর ইলেকট্রন বিন্যাস ।  আর Ra (88) এর উপস্তর 7s পূর্ণ হওয়ার পর বর্ণিত ধারা অনুযায়ী Ac(89) এ বাড়তি ইলেকট্রন 5f এ প্রবেশ না করে 6d তে প্রবেশ করে। অবশ্য এর পর ইলেকট্রন গুলো Pa(91) থেকে Lr(103) পর্যন্ত মৌলগুলোতে এক এক করে 5f এ প্রবেশ করে । Lr(103) মৌলে 5f পূর্ণ হওয়ার পর নিয়মানুযায়ী 6d উপস্তর ইলেকট্রন প্রবেশ করতে থাকে.   তথ্যসূত্র  Banerjee book house India kolkata Sodepur   আরো পড়ুন   Image: Understanding order of shell filling   Boeyens, J. C. A.: Chemistry from First Principles. Berlin: Springer Science 2008,    Abstract.         বহিঃসংযোগ   Electron Configurations, the Aufbau Principle, Degenerate Orbitals, and Hund's Rule  বিষয়শ্রেণী:পারমাণবিক পদার্থবিজ্ঞান বিষয়শ্রেণী:রাসায়নিক বন্ধন
ইতিহাস    ঘটনাবলী   ১৩৫৮ বঙ্গাব্দ (১৯৫২ খ্রিস্টাব্দ) — রাষ্ট্রভাষা বাংলার দাবিতে ১৪৪ ধারা ভঙ্গ করে বের করা মিছিলে পুলিশের গুলিতে সালাম, রফিক, জব্বারসহ অনেকে শহীদ হন।   জন্ম   ১৩৫৭ বঙ্গাব্দ (১৯৫১ খ্রিস্টাব্দ) - গর্ডন ব্রাউন, যুক্তরাজ্যের প্রধানমন্ত্রী।   মৃত্যু   ১৩৩৫ বঙ্গাব্দ (১৯২৮ খ্রিস্টাব্দ) — ফয়েজ আহমেদ, বাংলাদেশের প্রখ্যাত সাংবাদিক, সাহিত্যিক, রাজনীতিবিদ।   ছুটি এবং অন্যান্য   আন্তর্জাতিক মাতৃভাষা দিবস বা অমর একুশে — বাংলা ভাষা দিবস ও বাংলাদেশের সরকারি ছুটির দিন। বাংলাদেশের বাংলা বর্ষপঞ্জি অনুসারে ২১ ফেব্রুয়ারি তারিখে পালন করা হয়।   বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:ফাল্গুন
থাম্ব|315px|স্বীকৃত উচ্চারণ এবং এর ব্রেইল এনকোডিং-এ আন্তর্জাতিক ধ্বনিমূলক বর্ণমালা আধ্বব ব্রেইল হলো আধ্বব এর আধুনিক মানদণ্ড ব্রেইল এনকোডিং, যা ইংরেজি ব্রেইলে আন্তর্জাতিক পরিষদ দ্বারা স্বীকৃত।  আধ্বব এর ব্রেইল সংস্করণ ১৯৩৪ সালে মেরিক ও পথফ প্রথম তৈরি করেছিলেন এবং লন্ডনে প্রকাশিত হয়েছিল। এটি ফ্রান্স, জার্মানি এবং ইংরেজিভাষী দেশগুলিতে ব্যবহৃত হয়েছিল। যদিও, আধ্বব বিকশিত হওয়ার সাথে সাথে এটি আধুনিক করা হয়নি এবং ১৯৮৯ সাল নাগাদ অপ্রচলিত হয়ে পড়ে। ১৯৯০ সালে এটি আনুষ্ঠানিকভাবে বাউক দ্বারা পুনরায় জারি করা হয়েছিল, কিন্তু বিকৃত আকারে যা এটিকে অনেকাংশে অকার্যকর করে তুলেছিল। ১৯৯৭ সালে বানা যুক্তরাষ্ট্র ও কানাডার জন্য সম্পূর্ণ নতুন পদ্ধতি তৈরি করেছে। যাইহোক, এটি বিশ্বের অন্য কোথাও ব্রেইল আধ্বব এর সাথে সামঞ্জস্যপূর্ণ ছিল না এবং উপরন্তু এটি কষ্টকর এবং প্রায়শই অপর্যাপ্ত বলে প্রমাণিত হয়। ২০০৮ সালে রবার্ট এঙ্গেলব্রেটসন মেরিক এবং পটথফ নোটেশন সংশোধন করেনEnglebretson, 2008, IPA Braille: An Updated Tactile Representation of the International Phonetic Alphabet , CNIB  এবং ২০১১ সালের মধ্যে এটি বানা কর্তৃক গৃহীত হয়। এটি মূলত ব্যঞ্জনধ্বনি এবং স্বরধ্বনির মূলের ক্ষেত্রে সত্য, যদিও ১৯৩৪ সাল থেকে প্রতিরুপ আধ্বব বৈশিষ্ট্যসূচক প্রতীকের প্রধান সংশোধনগুলির দ্বারা বৈশিষ্ট্যসূচক প্রতীকগুলি সম্পূর্ণরূপে পুনর্নির্মাণ করা হয়েছিল। বৈশিষ্ট্যসূচক প্রতীকগুলিকে আরও পদ্ধতিগত করা হয়েছিল, এবং ভিত্তি অক্ষরের আগে না করে অনুসরণ করা হয়েছিল। যাইহোক, টোন চিহ্নিত করার জন্য এটির কোন সাধারণ পদ্ধতি নেই এবং সমস্ত বৈশিষ্ট্যসূচক প্রতীক লেখা যায় না।  আধ্বব ব্রেইল ইংরেজি ব্রেইলের নিয়মাবলী ব্যবহার করে না। এটি স্ল্যাশ বা বর্গাকার বন্ধনী দ্বারা সেট করা হয়, যা নির্দেশ করে যে হস্তক্ষেপকারী উপাদানটি জাতীয় শব্দপ্রকরণের পরিবর্তে আধ্বব। সুতরাং প্রতিরুপে ব্যবহার না করলেও ব্রেইলে বন্ধনীর প্রয়োজন হয়।   টীকা    তথ্যসূত্র    বহিঃসংযোগ   IPA Braille  বিষয়শ্রেণী:আন্তর্জাতিক ধ্বনিমূলক বর্ণমালা